Die wêreld in foto’s – 5 Desember 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Justin Trudeau (tweede van links), die premier van Kanada, praat met Zhang Dejiang, die voorsitter van die staande komitee van die nasionale volkskongres, tydens ŉ vergadering in die Great Hall of the People in Beijing. (Foto: Sean Kilpatrick, AP) Noord-Korea se nasionale vrouesokkerspan (in rooi) daag op by die Haneda Internasionale Lughawe in Tokio. Noord-Korea sê die stryd aan teen Japan, China en Suid-Korea in die E1-sokkerkampioenskap wat in Japan gehou word. (Foto: Shizuo Kambayashi, AP) Weldoeners gee aalmoese aan Boeddhistiese monnike tydens die viering van wyle koning Bhumibol Adulyadej se verjaardag by die Dusit-paleis in Bangkok, Thailand. (Foto: Rachen Sageamsak, Xinhua) ŉ Vrou loop deur die vloedwaters in die Sei Rampah-dorpie in Medan in Indonesië. ŉ Vloed het onlangs verskeie gebiede in die omgewing getref en duisende mense gedwing om hul huise te verlaat en tydelike skuiling te vind. (Foto: YT Haryono, Xinhua) Die water in die Geelrivier in die noorde van China het begin vries. Die lengte van die gevriesde gedeelte beloop reeds 139 km sedert Maandag. (Foto: Deng Hua, Xinhua)